CELEX: 62016TN0392
Language: fi
Date: 2016-07-26 00:00:00
Title: Asia T-392/16: Kanne 26.7.2016 – Axium v. parlamentti

5.9.2016   
            
            
               FI
            
            
               Euroopan unionin virallinen lehti
            
            
               C 326/33
            
         Kanne 26.7.2016 – Axium v. parlamentti
   (Asia T-392/16)
   (2016/C 326/56)
   Oikeudenkäyntikieli:ranska
   
      Asianosaiset
   
   
      Kantaja: Axium (Oberschaeffolsheim, Ranska) (edustaja: asianajaja N. Deleau)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 9.6.2016 tehdyn päätöksen, jolla Euroopan parlamentti päätti sulkea Axium-yhtiön tarjouksen pois hankintamenettelystä
            
         
               —
            
            
               velvoittamaan Euroopan parlamentin maksamaan Axium-yhtiölle 4 000 euroa työjärjestyksen 133 artiklan ja sitä seuraavien artiklojen perusteella
            
         
               —
            
            
               velvoittamaan Euroopan parlamentin vastaamaan kaikista oikeudenkäyntikuluista tässä oikeusasteessa.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu 9.6.2016 tehdyn Euroopan parlamentin päätöksen D 201714, jolla hylättiin kantajan tarjous tarjouskilpailumenettelyssä 06D30/2015/M064, joka koski menettelyä ”Ranska-Strasbourg: asbestinpoistotöitä Euroopan parlamentissa Strasbourgissa koskeva puitesopimus” (EYVL 2015/S 242-438527), ulkoiseen lainvastaisuuteen ja päätökseen tehdä tämä hankintasopimus toisen tarjoajan kanssa (jäljempänä riidanalainen päätös), koska henkilöllä, joka oli allekirjoittanut kantajalle osoitetun kirjeen, joka sisälsi riidanalaisen päätöksen, ei ollut delegoitua toimivaltaa, joka on tarpeen, jotta hankintaviranomainen eli Euroopan parlamentti voisi tulla sidotuksi.
            
         
               2)
            
            
               Toinen kanneperuste, joka perustuu riidanalaisen päätöksen sisäiseen lainvastaisuuteen, koska kantajan tarjouksen pois sulkeminen ei ole unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29.10.2012 annetun komission delegoidun asetuksen (EU) N:o 1268/2012 158 artiklan 3 kohdan mukaista, eikä se siten ole oikeutettua.